Over 25.000 mennesker var tæt samlet i Aalborg, da AaB tog imod Brøndby IF og L.O.C. med flere lokkede med musik i Nørresundby. Det kunne derfor sagtens ligne en travl dag for Nordjyllands Politi, men de oplevede en yderst rolig dag i forhold til de ellers store begivenheder. - Der skete ikke så meget søndag. Kun nogle småforseelser, siger vagtchef Peter Redder. I alt blev ni personer anholdt. Tre til Grøn Koncert og seks til Superligakampen. Og det mener Nordjyllands Politi ikke er et højt tal. - Vi anholdte seks før kampen. De havde skabt sig lidt inde i centrum, siger vagtchef Peter Redder. De ni anholdte har overnattet i detentionen, men løslades formentlig efter en god nats søvn.
To store arrangementer - Grøn Koncert og Superligakamp - samlede titusindevis af mennesker uden stor ballade.